Brukenthal-ul pe locul doi în lume în topul muzeelor cu cele mai bune site-uri la nivel mondial

Site-ul Muzeului Naţional Brukenthal din Sibiu a fost plasat pe locul 2 după cel al Muzeului Luvru într-un top 40 al site-urilor muzeelor din întreaga lume.

Clasamentul a fost realizat de o publicaţie online de webdesign şi timp liber, iar la întocmirea lui a contat modul în care designerii au prezentat muzeele în mediul online, interactivitatea siteurilor şi originalitatea lor.

Locul 3 este ocupat de site-ul muzeului Frida Kahlo din Mexic. Palatul Brukenthal este unul dintre cele mai însemnate monumente în stil baroc din România, construirea clădirii petrecându-se în etape, între anii 1778 -1788.

Edificiul a fost ridicat pentru a servi drept reşedinţă oficială a baronului Samuel von Brukenthal şi sediu al colecţiilor sale. În anul 1948, muzeul a fost naţionalizat, devenind proprietatea statului, anunta digi24.ro.